**PROVEDBENI PLAN RADA OSNOVNE ŠKOLE**

**IVANA KOZARCA ŽUPANJA**

**tijekom trajanja epidemije**

**SARS-Cov-2**

**COVID-19**

Županja, 1. rujna 2020.

1. **MJERE ZA SPRJEČAVANJE ŠIRENJA INFEKCIJE SARS-CoV-2**

**Tablica 1:** Predviđene mjere za sprječavanje širenja infekcije SARS-CoV-2 prema pojedinim modelima organiziranja odgojno-obrazovnog rada/nastave

|  |  |  |  |
| --- | --- | --- | --- |
| **Mjera** | **Model A** |  |  |
| upoznavanje s uputama | + |  |  |
| fizički razmak | + |  |  |
| higijena ruku | + |  |  |
| dezinfekcija ruku | + |  |  |
| **Organizacija rada s učenicima** | | | | |
| * uključiti sve učenike | + |  |  |
| * svaka odgojno-obrazovna skupina/razredni odjel boravi u jednoj prostoriji | + |  |  |
| * čišćenje prostorija na početku ili na kraju svake smjene | + |  |  |
| * smjenska nastava za učenike 1bc, 2b, 3ab, 4ad, 5 i 7. razreda te za učenike 1a, 2ac, 3c, 4bc, 6. i 8. razred | + |  |  |
| * organizacija nastave na način da ne počinje/završava u isto vrijeme * razredna nastava dolazi u školu od 8.20 prijepodne I od 14:20 poslije podne * predmetna nastava dolazi u školu od 7.30 prijepodne i od 13:30 poslije podne * smjene se rotiraju svaki tjedan | + |  |  |
| * organizacija odmora u različito vrijeme | + |  |  |
| * izbjegavanje fizičkoga kontakta djece i učenika iz različitih odgojno - obrazovnih skupina/razrednih odjela | + |  |  |
| * zajedničke prostorije |  |  |  |
| - prolazak svesti na minimum | + |  |  |
| - osigurati da nema kontakta između skupina/grupa | + |  |  |
| - prilikom prolaska ne dodirivati površine ili predmete | + |  |  |
| - unaprijed utvrditi/označiti rutu kretanja | + |  |  |
| - kroz hodnike organizirati kretanje u jednom smjeru ili označiti put kretanja | + |  |  |
| * provođenje što je moguće više vremena na otvorenom | + |  |  |
| * učenici sjede jedan iza drugoga ili jedan pored drugoga | + |  |  |
| **Organizacija prostora** | | | | |
| * odvojenost prostorija u kojima borave skupine | + |  |  |
| * organizacija prehrane u prostoriji u kojoj borave učenici | + |  |  |
| * hrana unaprijed podijeljena u porcije ili pakirane obroke | + |  |  |
| * organizacija prehrane u blagovaonici uz preporučeni razmak | + |  |  |
| * boravak u blagovaonici, športskoj dvorani, knjižnici i drugim zajedničkim prostorijama organiziran po skupinama (održavanje propisanoga razmaka) | + |  |  |
| * izbjegavanje ulaska neovlaštenog osoblja u ustanovu | + |  |  |
| * organizacija korištenja sanitarnih čvorova | + |  |  |
| **Ulazak i izlazak iz ustanove** | | | | |
| * ustanova vodi evidenciju ulaska/izlaska | + |  |  |
| * održavanje razmaka od najmanje 1,5 m prilikom ulaska/izlaska iz ustanove | + |  |  |
| djeca i učenici ne dijele svoj pribor i stvari s drugom djecom/učenicama | + |  |  |
| mogućnost ulaska roditelja u školu učenika s teškoćama u razvoju, a ostali roditelji u iznimnim slučajevima | + |  |  |
| osiguravanje prostorije za dijete/učenika narušenog zdravstvenog stanja | + |  |  |
| mjerenje temperature i praćenje pojave simptoma - DA   * Radnici – SVI * Učenici - SVI | + |  |  |
| **Učenici** | | | | |
| * dodirivanje lica (ne/dodirivanje usta, nosa, očiju I lica) | + |  |  |
| * kihanje I kašljanje (prekrivanje usta I nosa) | + |  |  |
| * pribor za jelo (izbjegavanje dijeljenja) | + |  |  |
| didaktička oprema I pribor (redovito pranje I dezinfekcija) | + |  |  |
| tjelesne aktivnosti I glazbena kultura | + |  |  |
| nastava tjelesne I zdravstvene ulture u dvorani/na otvorenom | + |  |  |
| upotreba vanjskog prostora kad god je to moguće, | + |  |  |
| razredni odjeli, skupine ne smiju se spajati na nastavi TZK, u svlačionici I u dvorani | + |  |  |
| **Edukacija i informiranje** | | | | | |
| posteri (kao podsjetnici), video materijali i edukacije za učenike i djelatnike | + |  |  | | |
| postavljanje informativnih postera na ključnim mjestima koji služe kao podsjetnici o higijenskim protokolima | + |  |  | | |

Poštivanjem navedenih mjera štitimo zdravlje učenika, odgojno-obrazovnih radnika i svih zaposlenika u odgojno-obrazovnoj ustanovi, a neizravno i zdravlje svojih obitelji i građana Republike Hrvatske. Stoga je iznimno važno poštivati navedene mjere, držati se uputa vezanih za dolazak, ulazak i izlazak iz ustanove, kretanje po ustanovi, raspored i organizaciju rada u ustanovi, u odgojno-obrazovnoj skupini i razrednom odjelu, kao i u blagovaonici te u sanitarnim čvorovima.

Nije moguće predvidjeti hoće li se, i kada, promijeniti epidemiološko stanje ne samo u Republici Hrvatskoj već i na razini grada, općine ili županije te svi trebamo računati na mogućnosti promjene načina rada i prijelaza na onaj model koji će u određenoj situaciji biti primjenjiv.

**Za brze promjene trebaju biti spremni svi** i ravnatelji i učitelji, stručni suradnici te ostali zaposlenici, kao i učenici i njihovi roditelji, ali i svi oni koji pružaju pomoć i podršku u realizaciji ne samo propisanog broja sati već i omogućavanja kvalitetnog odgoja i obrazovanja.

**Sukladno trenutnim zdravstvenim preporukama i aktualnoj epidemiološkoj situaciji, nastava će za sve učenike OŠ Ivana Kozarca Županja započeti 7. rujna 2020. godine prema**

**Modelu A – nastava u školi.**

**MODEL A – NASTAVA U ŠKOLI**

Model A podrazumijeva to da se svi učenici obrazuju u školi licem u lice uz pridržavanje epidemioloških [Uputa.](https://www.hzjz.hr/wp-content/uploads/2020/03/Upute_vrtici_i_skole_24_08_2020_HZJZ-1.pdf)  Prostorni i kadrovski uvjeti Osnovne škole Ivana Kozarca Županja omogućuju provedbu obrazovnog procesa u školi uz poštivanje epidemioloških mjera. Pretpostavka za to su pojačana osobna higijena, dezinfekcija ruku i poštivanje najvećega mogućega fizičkog razmaka kod učenika od I. do IV. razreda, a kod učenika od V. do VIII. razreda u učionicama osiguran fizički razmak od 1,5 m.

Ukoliko kod učenika od V. do VIII. razreda osnovne škole u učionicama nije osiguran fizički razmak od 1,5 m između svih osoba (učenika i učitelja) učenici i učitelji obvezni su nositi maske.

Za učenike koji spadaju u izrazito osjetljivu skupinu, o čemu nadležni liječnik izdaje potvrdu, kao i za učenike koji su odsutni iz škole jer su COVID pozitivni i koji su u samoizolaciji, nastava se organizira kao nastava na daljinu.

Ukoliko tijekom izvođenja određenih oblika nastave (npr. izborne nastave, nastave stranih jezika, dodatne i dopunske nastave, pripremne i dopunske nastave hrvatskoga jezika za djecu koja ne znaju ili nedovoljno znaju hrvatski jezik i slično) nije moguće izbjeći fizički kontakt učenika iz različitih razrednih odjela, za te se skupine učenika nastava organizira kao nastava na daljinu.

1. **TEMELJNE ODREDNICE**

**Fizičko udaljavanje od 1.5 m.**

U istom zajedničkom prostoru (npr. učionici) potrebno je osigurati fizički razmak od 1.5 metra te ulazak roditelja u školu treba izbjeći kada je god moguće, a sastanci i dogovori između učitelja i roditelja. odvijaju e-komunikacijom ili telefonom.

Među učenicima je neophodno poticati fizički razmak i pojačanu osobnu higijenu.

1. **PROTOKOL ULASKA I IZLASKA IZ ŠKOLE**

#### Zabranjen je ulaz u školu osobama koje su bolesne ili su u samoizolaciji.

U vanjske prostore (dvorište, vrt, igralište) i unutarnje prostore ustanove ne mogu ulaziti osobe koje imaju povišenu tjelesnu temperaturu, respiratorne simptome poput kašlja i kratkog daha ili koji su pod rizikom da su mogli biti u kontaktu s osobama pozitivnim na COVID-19 ili su pod sumnjom da bi mogli biti zaraženi s COVID-19, a osobito ako su u samoizolaciji (vidjeti [Upute](https://www.hzjz.hr/wp-content/uploads/2020/03/Upute_vrtici_i_skole_24_08_2020_HZJZ-1.pdf)).

Slijedom navedenoga, bolesni:

* **roditelji** ne smiju dovoditi, niti odvode djecu iz ustanova,
* **zaposlenici** ne smiju dolaziti na posao,
* **učenici** ne smiju ulaziti u ustanovu i sudjelovati u odgojno-obrazovnom radu.

**Primopredaja učenika.** Roditelji djecu dovode u školu na način da dolaze do ulaza pri čemu zadržavaju distancu od najmanje 1.5 metra u odnosu na druge roditelje i djecu, te ako je ikako moguće, ne ulaze u ustanovu osim u krajnjoj nuždi. Iznimka mogu biti roditelji učenika s teškoćama u razvoju.

**Raspored ulazaka u školu.** Kada god je moguće, učenici dolaze u školu u zasebno dogovoreno vrijeme različito za svaku odgojno-obrazovnu skupinu. Učenici samostalno ulaze u zgradu škole. Roditelji se ne okupljaju na ulazu.

**Bolesni roditelji i djeca.** Roditelji ne smiju dovoditi niti odvoditi dijete iz škole, niti ulaziti u vanjske prostore škole (dvorište, vrt, igralište) i unutarnje prostorije škole ako roditelj i/ili dijete imaju povišenu tjelesnu temperaturu, respiratorne simptome poput kašlja, kratkog daha ili koji su pod rizikom da su mogli biti u kontaktu s osobama pozitivnim na COVID-19 ili su pod sumnjom da bi mogli biti zaraženi s COVID-19, a pogotovo ako su u samoizolaciji jer tada ne smiju izlaziti iz kuće.

**Školska oprema.** Učenik dolazi i odlazi iz škole sa školskom torbom, te svoju opremu i pribor ne dijeli s drugim učenicima.

**Postupanje djece po ulasku u školu.** Svaki učenik prilikom ulaska u školu, dezinficira ruke poštujući razmak od 1.5 m, nakon ulaska u zgradu škole odlazi u garderobu, obuva papuče, skida jaknu, te pere ruke sapunom i vodom prije ulaska u učionicu.

**Zaštitne maske za lice moraju imati:**

* učenici V.- VIII. razreda , a učenici od I. – IV. razreda na preporuku liječnika, ukoliko su izrazito osjetljiva skupina - boluju od kroničnih bolesti
* učitelji predmetne nastave
* svi roditelje i druge stranke koje imaju iznimnu potrebu ući u školu
* učitelji koji provode nastavu u kući
* pomoćnici u nastavi
* svi djelatnici škole

1. **ORGANIZACIJA RADA ŠKOLE**

Nastava se organizira od 7. rujna 2020. godine za učenike od 1. do 8. razreda prema modelu A – nastava u školi. Nastava stranog jezika i izbornih predmeta također se provodi po istom modelu, bez spajanja razrednih odjela u istu skupinu. Nastava tjelesne i zdravstvene kulture odvijat će se dokle god je to moguće i kada god je moguće na vanjskom prostoru (otvorenom), a kada vremenski uvjeti to ne budu dopuštali, nastava će odvijati u školskoj sportskoj dvorani sukladno Uputama za organizaciju i održavanje nastave.

**Ulazak učenika** prijepodnevne smjene je pojedinačno, bez stvaranja gužve i uz obvezan razmak od minimalno 1,5 m između svake osobe.

Nastava počinje za učenike razredne nastave prijepodnevne smjene u 8,20 sati.

Za učenike razredne nastave poslijepodnevne smjene nastava počinje u 14,20 sati.

Nastava počinje za učenike predmetne nastave prijepodnevne smjene u 7,30 sati.

Za učenike predmetne nastave poslijepodnevne smjene nastava počinje u 13,30 sati.

Učenici 1.abc, 2.abc, 3.c i 4.d ulaze na MALI ulaz u školsku zgradu u navedeno vrijeme.

Učenici 3.ab, 4.abc ulaze na GLAVNI ulaz u školsku zgradu u navedeno vrijeme.

Učenici predmetne nastave ulaze na GLAVNI ulaz u školsku zgradu u navedeno vrijeme, te MORAJU imati na licu zaštitnu masku.

**Dnevni raspored sati** izvodi se sukladno **definiranom rasporedu**.

**Učenici jednog razrednog odjela pohađaju nastavu u jednoj učionici** prema sljedećem rasporedu:

|  |  |  |
| --- | --- | --- |
| učionica | 1.smjena | 2.smjena |
| RN 1 | 1.C | 1.A |
| RN 2 | 2.B | 2.C |
| RN 3 | 1.B | 3.C |
| RN 4 | 4.D | 2.A |
| RN 5 | 3.B | 4.B |
| RN 6 | 3.A | 4.C |
| RN 7 | 4.A |  |
| HR 1 | 5.A |  |
| HR 2 | 5.C |  |
| EJ 1 | 5.B |  |
| NJEM-EJ |  | 8.B |
| TK |  |  |
| GK |  | 6.A |
| GEO |  | 8.C |
| MAT | 7.C |  |
| NJEM |  | 6.B |
| LK |  | 6.C |
| KEM | 7.B | 8.A |
| FIZ | 7.A | 8.D |
| INF 1 |  |  |
| INF 2 |  |  |
|  |  |  |

#### Učenici jednog razrednog odjela pohađaju nastavu u jednoj učionici izuzev nastave

* **tjelesne i zdravstvene kulture** koja se dokle god je to moguće izvodi na otvorenom, a kada se koristi sportska dvorana, ista se tijekom jednog nastavnog sata ili blok-sata može koristiti samo za jedan razredni odjel .
* **informatike – za učenike III. – VIII. razreda,** uz obvezno prozračivanje i dezinfekciju učionice nakon izlaska svakog razrednog odjela.
* **učionice koje u suprotnim smjenama koriste dva različita razredna odjela, dezinficiraju se u međusmjeni**

**Prilikom izvođenja** izborne nastave, nastave stranih jezika, dodatne nastave, dopunske nastave, programa produženog boravka, pripremne i dopunske nastave hrvatskoga jezika za djecu koja ne znaju ili nedovoljno znaju hrvatski jezik i sl., maksimalno će se izbjegavati fizičko spajanje učenika iz različitih odgojno-obrazovnih skupina/razrednih odjela. Ukoliko to ne bude moguće, nastava će se održavati online.

**Garderoba**

Učenici razredne nastave koji imaju vješalice ispred svojih razrednih odjela, ostavljaju odjeću ispred učionica. Ostali učenici koriste garderobu u holu škole. Strogo je zabranjeno zadržavanje i grupiranje učenika u garderobnom prostoru.

**Sanitarni prostori.**

Svaki razred koristi isključivo sanitarni prostor koji se nalazi na istoj etaži na kojoj se nalazi učionica koju koristi određena odgojno-obrazovna skupina. U svakom sanitarnom prostoru mogu u isto vrijeme boraviti najviše tri osobe. Učenici čekaju korištenje sanitarnog čvora poštujući razmak.

**Higijena ruku.** Na dlanove i područje između prstiju potrebno je nanijeti sredstvo za dezinfekciju te protrljati dok se dobro ne osuši, sredstvo nije potrebno ispirati. Za učenike 1. – 4. razreda prednost se daje pranju ruku sapunom i vodom, a dezinfekciju ruku potrebno je ograničiti na 2 – 3 puta na dan.

**Dezinfekcija potplata** osigurat će se na samom ulazu u školu.

1. **UČENICI**

**Učenici od 1. – 4.** razreda ne nose zaštitne maske, osim učenika koji boluju od kroničnih bolesti, za njih se preporučuje nošenje zaštitne maske za lice. Za svaku izrazito osjetljivu osobu ili osobu koja dijeli kućanstvo sa izrazito osjetljivom osobom, potrebno je pojedinačno razmotriti situaciju uzimajući u obzir aktualnu epidemiološku situaciju. Odluku o tome donosi liječnik primarne zdravstvene zaštite kao i o eventualnim drugim posebnim mjerama. Za učenike kod izostanka duljem od mjesec dana odluku o tome donosi liječnik školske medicine.

**Učenici od 5. – 8.** razreda nose maske.

**Mjerenje temperature** djetetu obvezno je **svakoga dana prije dolaska učenika u školu**, te u slučaju povišene tjelesne temperature učenik je obvezan ostati kod kuće, javiti se telefonom razredniku, odnosno ravnatelju i izabranom liječniku obiteljske medicine.

Izmjerenu temperaturu djeteta potrebno je upisati u odgovarajuću **bilježnicu za sat razrednika** koje učenik nosi sa sobom u školu, a učitelj svakodnevno provjerava.

Ako dijete razvije simptome COVID-19 infekcije tijekom boravka u školi, učitelj odmah obavještava roditelje koji u najkraćem vremenu moraju doći po dijete, a učenika se smješta u posebnu prostoriju ( kabinet razredne nastave) do dolaska roditelja.

**Ukoliko dijete ima znakove drugih zaraznih bolesti također ne dolazi u školu.**

**Fizička udaljenost i higijena.** Učenike treba poticati fizičku distancu od druge djece i odraslih, poticati da ne dodiruju usta, nos, oči i lice kao i da ne stavljaju ruke i predmete u usta, a sve primjereno razvojnoj dobi učenika.

Učenike treba poticati da redovito i pravilno peru ruke:

* prije ulaska u svoju učionicu,
* prije i nakon pripreme hrane,
* prije jela,
* nakon korištenja toaleta,
* nakon dolaska izvana,
* nakon čišćenja nosa,
* nakon kihanja i kašljanja,
* uvijek kada izgledaju prljavo.

**Za pranje ruku treba koristiti tekuću vodu i sapun.**

Nakon pranja ruku neophodno je koristiti papirnate ručnike za jednokratnu upotrebu koje nakon korištenja treba baciti u koš za otpad.

Učenike treba poticati da kada kašlju i kišu okrenu svoje lice od drugih osoba te prekriju usta i nos laktom ili papirnatom maramicom koju poslije treba baciti u koš za otpad te oprati ruke.

Ne treba dijeliti čaše, šalice, drugo posuđe i pribor za jelo s drugim osobama.

Poželjno je da svaki učenik postupa samo sa svojom odjećom, obućom, školskim priborom i knjigama, no ako to nije moguće, učitelj odnosno drugi učenik ili osoba, nakon dodirivanja navedenih predmeta treba dezinficirati ruke.

**Nastava na otvorenom.**  Za lijepog vremena preporučuje se nastava na otvorenom, kada god je moguće.

Ravnatelj:

Vladimir Jozanović, prof.